కర్ణాటక సంపర్క్ క్రాంతి ఎక్స్‌ప్రెస్
కర్ణాటక సంపర్క్ క్రాంతి ఎక్స్‌ప్రెస్ యశ్వంతపూర్ హజరత్ నిజాముద్దీన్ రైల్వే స్టేషన్ ల మధ్య నడిచే సంపర్క్ క్రాంతి ఎక్స్‌ప్రెస్ రైలు.12650 నెంబరుతో యశ్వంతపూర్ నుండి బయలుదేరి ధర్మవరం, కాచిగూడ, భోపాల్ మీదుగా ప్రయాణిస్తూ ఢిల్లీ చేరుతుంది.ఈ రైలుకు అనుబంధంగా మరొక సంపర్క్ క్రాంతి ఎక్స్‌ప్రెస్ యశ్వంతపూర్, చండీగఢ్ ల మద్య నడుస్తున్నది.ఈ రైళ్ళూ కర్ణాటక ఎక్స్‌ప్రెస్, మరియు బెంగళూరు రాజధాని ఎక్స్‌ప్రెస్ లకు ప్రత్యామ్నాయ రైలుగా ఉపయోగపడుతున్నాయి.
2005 వ సంవత్సరంలో కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు నడిచే విధంగా ప్రవేశపెట్టారు.పిదప దీనిని వారానికి మూడుసార్లూ, తరువాత వారారానికి ఐదుసార్లు నడిచే విధంగా మార్పులు చేసారు.ఈ రైలు యశ్వంతపూర్ లో 12649 నెంబరుతో లో బయలుదేరి ధర్మవరం, ధోన్, కర్నూలు, కాచిగూడ, భోపాల్, నాగ్పూర్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2005 వ సంవత్సరంలోనే కర్ణాటక సంపర్క్ క్రాంతి ఎక్స్‌ప్రెస్ ను ప్రవేశపెట్టినప్పటికి అది కర్ణాటక ప్రజల అవసరాలు తీర్చలేకపోయింది.దాంతో 2009 వ సంవత్సరంలో రెండవ కర్ణాటక సంపర్క్ క్రాంతి ఎక్స్‌ప్రెస్ వారానికి రెండు రోజులు నడిచే విధంగా ప్రవేశపెట్టడం జరిగింది.ఇది యశ్వంతపూర్ లో 12629 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2012 లో మరొక కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు యశ్వంతపూర్, చండీగఢ్ నడిచే విధంగా ప్రవేశపెట్టారు.ఈ రైలు యశ్వంతపూర్ నుండి 22865 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ, హజరత్ నిజాముద్దీన్ రైల్వే స్టేషన్, అంబాలా ల మీదుగా ప్రయాణిస్తూ చండీగఢ్ చేరు విధంగా ప్రవేశపెట్టడం జరిగింది.
కోరమాండల్ ఎక్స్‌ప్రెస్
హౌరా - చెన్నై కోరమాండల్ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హౌరా రైల్వే స్టేషను మరియు చెన్నై రైల్వే స్టేషను మధ్య నడుస్తుంది. ఈ రైలు హౌరా స్టేషను మరియు చెన్నై సెంట్రల్ మధ్య నడుస్తున్న అతి ప్రతిష్ఠాత్మకమైనది. ఇది భారతీయ రైల్వే చరిత్రలో మొట్టమొదటి సూపర్ ఫాస్టు ఎక్స్‌ప్రెస్ లలో ఒకటి. భారతదేశ తూర్పు తీరం బంగాళాఖాతం కలిగి యున్న ఈ తీరాన్ని కోరమండలం తీరం అని పిలుస్తున్నందున ఈ తీరంలో నడుపుతున్న ఈ రైలుకు కోరమండలం ఎక్స్‌ప్రెస్ అని నామకరణం చేసారు. ఈ రైలు కోరమండలం మొత్తం తీరాన్ని ప్రయాణించే రైలు. ఈ రైలు ఈశాన్య రైల్వే జోన్ కు చెందినది. చెన్నై వెళ్ళే అత్యధిక ప్రయాణీకులు ఈ రైలుపై వెళ్ళుటకు యిష్టపడతారు. ఎందుకంటే ఈ రైలు హౌరా చెన్నై మెయిల్ కన్నా ముందుగా చెన్నై సెంట్రల్ రైల్వే స్టేషను చేరుతుంది. 
చోళ సామ్రాజ్యం ఉన్న ప్రదేశాన్ని తమిళంలో చోళమండలం అని పులుస్తారు. సాహితీపరంగా "చోళ రాజ్యం" అనే పదం "కోరమండలం" గా పిలూబడుతుంది. భారతదేశం యొక్క్ దక్షిణ సముద్ర తీరాన్ని కోరమండల తీరం గా నామకరణం చేసారు. 
ఈ రైలు సంఖ్యలు 12841 మరియు 12842. 12841 సంఖ్య గల రైలు హౌరా వద్ద 14.50 కు బయలుదేరి చెన్నై సెంట్రల్ కు 17.15 కు రెండవరోజు చేరుతుంది. 12842 సంఖ్య గల రైలు చెన్నై సెంట్రల్ నుండి 8.45 కు బయలుదేరి హౌరా రైల్వే స్టేషనుకు 11.50 కు చేరుతుంది. ఒకవైపు మొత్తం ప్రయాణ దూరం 1661 కి.మీ.